Sonic the Hedgehog 2 (film)

Sonic the Hedgehog 2 er en delvis animert action- og komediefilm fra 2022, distribuert av Paramount Pictures. Filmen er en direkte oppfølger til filmen Sonic the Hedgehog (2020), og er også basert på videospillserien med samme navn.

Om filmen 
Filmen er den andre Sonic-filmen med kinovisninger, og den tredje Sonic-filmen som har blitt laget.

Filmen hadde premiere på norske kinoer den 1. april 2022.

Handling 
Historien finner sted cirka åtte måneder etter at Sonic beseiret Dr. Robotnik. Men Robotnik stikker av, og ønsker nå hevn mot Sonic, sammen med sin nye håndlanger Knuckles the Echidna. Sonic blir reddet av Miles Prower, en antropomorf rev som idoliserer ham og kommer for å advare ham mot Robotnik og Knuckles.

Robotnik er nå på jakt etter en smaragd som kan ha makt til å ødelegge sivilisasjoner. Det blir derfor opp til Sonic og Miles å legge ut på en verdensomspennende reise for å finne smaragden i tide.

Utgivelser i Norge 
Filmen er blitt utgitt på DVD, Blu-Ray, 4K UHD og digitalt for kjøp og leie. 

Alle versjonene har norsk tale inkludert.

Oppfølger 
Den 15. februar 2022 kunngjorde Sega at det ville komme en oppfølger med tittelen Sonic the Hedgehog 3. Noen måneder senere opplyste selskapet at den neste filmen etter planen skal ha premiere den 20. desember 2024.

Rolleliste 

Ellers medvirket: Bård Høvik, Hans Hopen, Kristian Krogstad, Lars Dahl Dolva, Marthe Jacobsen, Olli Wermskog, Susanne Rytter Johansen, Tirill Heide-Steen, Thomas Jørstad Pettersen, Tom Leo Bergan Dahlgren

Eksterne lenker 
 
 

Sonic the Hedgehog
Animasjonsfilmer fra USA
Japanske animasjonsfilmer
Verk basert på videospill
Oppfølgerfilmer
Delvis animerte filmer